Title: ประกาศกรมสรรพสามิต เรื่อง กำหนดเกณฑ์ขั้นต่ำสำหรับค่าใช้จ่ายในการดัดแปลงรถยนต์และค่าวัสดุอุปกรณ์ ตามมาตรา 29 วรรคสอง

ประกาศกรมสรรพสามิต
เรื่อง
กำหนดเกณฑ์ขั้นต่ำสำหรับค่าใช้จ่ายในการดัดแปลงรถยนต์
และค่าวัสดุอุปกรณ์
ตามมาตรา ๒๙ วรรคสอง[๑]

เพื่อให้การกำหนดเกณฑ์ขั้นต่ำสำหรับค่าใช้จ่ายในการดัดแปลงรถยนต์และค่าวัสดุอุปกรณ์สำหรับรถยนต์นั่งและรถยนต์โดยสารที่มีที่นั่งไม่เกินสิบคนที่ดัดแปลงมาจากรถยนต์กระบะมีความเหมาะสมและสอดคล้องกับสภาวะการณ์ในปัจจุบัน
อาศัยอำนาจตามความในมาตรา ๒๙ วรรคสอง แห่งพระราชบัญญัติภาษีสรรพสามิต พ.ศ.
๒๕๖๐
อธิบดีกรมสรรพสามิตกำหนดเกณฑ์ขั้นต่ำสำหรับค่าใช้จ่ายในการดัดแปลงรถยนต์และค่าวัสดุอุปกรณ์
สำหรับรถยนต์ ตามความใน (ข) ของ (๔) ของประเภทที่ ๐๖.๐๑ รถยนต์นั่ง
และรถยนต์ประเภทที่ ๐๖.๐๒ รถยนต์โดยสารที่มีที่นั่งไม่เกินสิบคน
ในบัญชีท้ายกฎกระทรวงกำหนดพิกัดอัตราภาษีสรรพสามิต พ.ศ. ๒๕๖๐ โดยออกประกาศไว้
ดังต่อไปนี้

ข้อ ๑ 
กรณีนำรถยนต์กระบะมาดัดแปลงให้เป็นรถยนต์นั่ง เกณฑ์ขั้นต่ำสำหรับค่าใช้จ่ายในการดัดแปลงรถยนต์และค่าวัสดุอุปกรณ์
ตามมาตรา ๒๙ วรรคสอง ให้เป็นดังนี้
๑.๑ รถยนต์ซึ่งหลังคาทำด้วยเหล็ก
ประเภท
(๑)
นั่งสองตอนแวนหรือสองตอนสองแถวสามประตู ไม่ต่ำกว่า ๔๕,๐๐๐.๐๐ บาท
(ตามรูปแบบที่ ๑ หรือที่คล้ายกัน)
(๒)
นั่งสองตอนแวนหรือสองตอนสองแถวห้าประตู ไม่ต่ำกว่า ๕๗,๐๐๐.๐๐ บาท
(ตามรูปแบบที่ ๒ หรือที่คล้ายกัน)
๑.๒ รถยนต์ซึ่งหลังคาทำด้วยไฟเบอร์
ประเภท
-
นั่งสองตอนแวนหรือสองตอนสองแถวสามประตู ไม่ต่ำกว่า ๓๕,๐๐๐.๐๐ บาท
(ตามรูปแบบที่ ๓ หรือที่คล้ายกัน)

ข้อ ๒  กรณีนำรถยนต์กระบะมาดัดแปลงให้เป็นรถยนต์โดยสารที่มีที่นั่งไม่เกินสิบคน
(สี่ล้อเล็ก ตามรูปแบบที่ ๔ หรือที่คล้ายกัน)
เกณฑ์ขั้นต่ำสำหรับค่าใช้จ่ายในการดัดแปลงรถยนต์และค่าวัสดุอุปกรณ์ ตามมาตรา ๒๙
วรรคสอง ไม่ต่ำกว่า ๒๕,๐๐๐.๐๐ บาท

ข้อ ๓ 
รถยนต์นั่งหรือรถยนต์โดยสารที่มีที่นั่งไม่เกินสิบคนที่ดัดแปลงมาจากรถยนต์กระบะซึ่งมีหลักฐานว่าได้ผ่านการจดทะเบียนรถยนต์ตามกฎหมายว่าด้วยรถยนต์
มาแล้วไม่น้อยกว่า ๖
เดือนให้ลดเกณฑ์ขั้นต่ำสำหรับค่าใช้จ่ายในการดัดแปลงและค่าวัสดุอุปกรณ์ตามที่กำหนดในข้อ
๑ หรือข้อ ๒ ลงร้อยละ ๓๐  ทั้งนี้
ต้องได้รับอนุมัติจากอธิบดีก่อน

ข้อ ๔  ประกาศนี้ให้ใช้บังคับตั้งแต่วันที่ ๑๖
กันยายน พ.ศ. ๒๕๖๐ เป็นต้นไป

ประกาศ
ณ วันที่ ๑๖ กันยายน พ.ศ. ๒๕๖๐
สมชาย  พูลสวัสดิ์
อธิบดีกรมสรรพสามิต

[เอกสารแนบท้าย]

๑. รูปแบบรถยนต์ตามประกาศกรมสรรพสามิต
เรื่อง กำหนดเกณฑ์ขั้นต่ำสำหรับค่าใช้จ่ายในการดัดแปลงรถยนต์และค่าวัสดุอุปกรณ์
ตามมาตรา ๒๙ วรรคสอง

(ดูข้อมูลจากภาพกฎหมาย)

พัชรภรณ์/จัดทำ
๕
ตุลาคม ๒๕๖๑

[๑] ราชกิจจานุเบกษา
เล่ม ๑๓๕/ตอนพิเศษ ๑๑๙ ง/หน้า ๔๖ (เล่มที่ ๒)/๒๔ พฤษภาคม ๒๕๖๑